Fratoj Limburgo

La Fratoj Limburgo, nederlande Gebroeders van Limburg (Herman, Paul, kaj Johan; fl. 1385 – 1416), estis fame konataj nederlandaj miniaturpentristoj el la urbo Nijmegen. Ili aktivis en la frua parto de la 15-a jarcento, pentrante en la stilo nomata la Internacia gotika. Ilia iluminita libro, La tre riĉaj horoj de la duko de Berry, estas la plej konata tia (manskribita) libro el la malfrua mezepoko. Ili lasis ĝin nefinita kiam ili (kaj ilia mecenato, duko Johano de Berry) mortis, kredeble pro pesto, en 1416.

Kategorio:Mortintoj en 1416
Kategorio:Nederlandaj pentristoj